PLANINSKO DRUŠTVO CELJE MATICA                                                                           Celje,  11. 7. 2011                                                                   

ODSEK ZA POHODNIŠTV0,  STANETOVA 20,  SI-3000 CELJE 

tel.  03 492 4850;  gsm  051 338 358;  pdcelje@siol.net;  http://www.planinsko-drustvo-celje.si
Špik nad Policami,  Jôf di Montasio,  2753 m,  

V SOBOTO,  16. julija 2011  

SILNI MONTAŽ, DRUGI NAJVIŠJI VRH V JULIJSKIH ALPAH, 

KAŽE SVOJO Z ZNAČILNIM SEVERNIM STOLPOM PODPRTO VITKO POSTAVO NA ZAHOD, 

S SEVERA IN JUGA PA JE VIDETI KOT VISOK IN NEDOSTOPEN ZID, 

KI SE VLEČE VSE DO GORÁ V VIŠEVI SKUPINI. 

OD POTI ČEZ MOGOČNO GORO JE BREZ DVOMA NAJZANIMIVEJŠA TISTA, 

KI SE ZAČNE V ZAJZERI POD SEVERNO STENO, 

POIŠČE ONSTRAN ZMAJSKEGA GREBENA POLICO OKOLI SEVERNEGA STOLPA, 

SE POVZPNE NA VRH PO OZEBNIKU V ZAHODNI STENI VISOKO NAD DOLINO DUNJE, 

PRISOJNE PAŠNIKE POD JUŽNO STENO PA DOSEŽE PO UDOBNI LESTVI... 

SKUPAJ S Smiljanom Smodišem VAS VABIMO IZ ZAJZERE  ČEZ MONTAŽ. 

OB ŠTIRIH ZJUTRAJ, OB 4:00, 

SE S POSTAJALIŠČA POD DIVJIM KOSTANJEM NA GLAZIJI OB LJUBLJANSKI CESTI 

ODPELJEMO NA GORENJSKO STRAN. 

ONSTRAN MEJNEGA PREHODA V RATEČAH DOSEŽEMO ČEZ ZASPANI TRBIŽ 

OJCINGERJEVO OVČJO VAS, 807 m, POD SVETIMI VIŠARJAMI. 

DO KONCA VOZNE CESTE V ZAJZERI, 1004 m, MANJKA LE ŠE 5 km. 

OD POMNIKA NA dr. Juliusa Kugyja SE KOLOVOZ 616 

SPUSTI NA OBSEŽNO PRODIŠČE POD VSTOPOM V DOLINO ŠPRANJO, A VANJO NE STOPIMO, 

KER PREJ ZAVIJEMO NA DESNO IN 2 uri VKREBER DO BIVAKA STUPARIČ, 1578 m. 

NAD BIVAKOM KMALU STOPIMO NA OBSEŽNO MORENO, 

ZAPUŠČINO NEKDAJ MOGOČNEGA LEDENIKA POD SEVERNIM OSTENJEM MONTAŽA 

IN SE ZAVIHTIMO NA PRVA VAROVALA SMERI VIA AMALIA. 

PREHOD SO OD ZGORAJ NAŠLI FURLANSKI DIVJI LOVCI ŽE PRED LETOM 1875, 

A Z VAROVALI OPREMILI SO GA ŠELE LETA 1957 GORIŠKI PLANINCI 

IN SPRVA IMENOVALI Pot italijanskih lovcev V SPOMIN NA LEGENDARNI ROD Pesamoscov... 

VIA AMALIA SE Z OSOJ ZAJZERE POVZPNE NA ZMAJSKI GREBEN, 2458 m, 

S KATEREGA SE PROTI ZAHODU ODPRE POGLED V GLOBINE DUNJE, 

OBIDE SEVERNI STOLP, PREČI GRAPO POD RDEČO ŠKRBINO 

IN SE KONČA PO 4 urah PRI BIVAKU SURINGAR, 2430 m, NA VELIKI POLICI. 

PO FINDENEGGOVEM ŽLEBU, 

KI JE SVOJE IME DOBIL PO PRVOPRISTOPNIKU Hermannu Findeneggu LETA 1877 

TER SE VAROVAL IN POMAGAL USPEŠNO OTEPAL DO DANAŠNJIH DNI, 

DOSEŽEMO V uri IN četrt ZVONEC NA ŠPIKU NAD POLICAMI, JÔF DI MONTASIO, 2753 m. 

SESTOPIMO PO OBIČAJNI POTI, 

KI JO JE LETA 1881 ODKRIL GROF Giacomo Savorgnan di Brazzà Cergneu. 

Z VZHODNEGA GREBENA SE OD 1963. SPUSTIMO PO 60 metrov DOLGI PIPANOVI LESTVI, 

Š ŠKRBINE VRH STRMALI, FORCA DEI DISTEIS, 2241 m, 

PA PO OBSEŽNH PAŠNIKIH PRIDEMO DO KOČE, RIFUGIO GIACOMO DI BRAZZÀ, 1660 m. 

V NJEJ SE PO 10 urah NAPOSLED ODDAHNEMO, 

SAJ NAS VOZNIK ČAKA NA PARKIRIŠČU KONEC CESTE, 1502 m, LE četrt ure NIŽE. 

SPET DOMA BOMO ČEZ NEVEJSKO SEDLO, 1190 m, IN TRBIŽ OKOLI 23. ure. 

POLEG PRIMERNE TELESNE PRIPRAVLJENOSTI 

POTREBUJEMO OPREMO ZA SAMOVAROVANJE Š ČELADO TER CEPIN. 

PRIJAVIMO SE V DRUŠTVENI PISARNI. PRISPEVEK ZA PREVOZ ZNAŠA 32,00 €. 

                                USPEŠNO PREČENJE SILNEGA MONTAŽA!                                   Tone Primožič

